Zápis

OZNÁMENIE
PRIJÍMANIE DETÍ NA PREDPRIMÁRNE VZDELÁVANIE DO MATERSKEJ ŠKOLY
od školského roka 2025/2026

Mestská časť Bratislava-Ružinov dáva do pozornosti zákonným zástupcom detí možnosť prihlásenia dieťaťa na predprimárne vzdelávanie do materských škôl v zriaďovateľskej pôsobnosti. Bližšie informácie k prijímaniu do materskej školy komunikuje každá materská škola na svojom webovom sídle, kam následne odporúčame upriamiť pozornosť.

**Spôsob:**

* **vyplnenie elektronickej prihlášky**, zverejnenej na webovom sídle spádovej materskej školy bude možné v **termíne od 1. - 11. mája 2025, link bude zverejnený 01.05.2025**
* údaje v prihláške budú spracované materskou školu za účelom prijímacieho procesu
* **v termíne od 05.05.2025 do 07.05.2025 a čase od 15:00 do 17:00 hod** bude potrebné **doručiť žiadosť** o prijatie dieťaťa na predprimárne vzdelávanie v spádovej materskej škole. Dokument na stiahnutie -> [Žiadosť o prijatie](https://www.mspivonkova.sk/media/files/zapis/%C5%BDiados%C5%A5%20o%20prijatie%20die%C5%A5a%C5%A5a%20na%20predprim%C3%A1rne%20vzdel%C3%A1vanie_Ru%C5%BEinov.docx)
* určenie spádovej materskej školy pre deti s trvalým pobytom v mestskej časti Bratislava - Ružinov: <https://www.ruzinov.sk/sk/vzn/view/17-2025>
* **DÔLEŽITÉ: elektronická prihláška nenahrádza podpísanú žiadosť** – **materská škola akceptuje prihlásenie dieťaťa až po doručení žiadosti v tlačenej podobe**

**Žiadosť, odovzdaná v listinnej (papierovej) podobe:**

* potrebné podpísať obidvomi zákonnými zástupcami dieťaťa (overenie pravdivosti uvedených údajov prebieha prostredníctvom občianskeho preukazu; rodného listu dieťaťa; v špecifických prípadoch aj potvrdenia o trvalom pobyte)
* prílohou E žiadosti o prijatie je potvrdenie o zdravotnej spôsobilosti dieťaťa od všeobecného lekára pre deti a dorast, ktorého súčasťou je aj údaj o povinnom očkovaní
* prílohou F je písomné vyhlásenie k podaniam, týkajúcim sa výchovy a vzdelávania, o ktorých sa rozhoduje v správnom konaní
* ďalšie prílohy, ktoré v súvislosti s prijatím dieťaťa materská škola vyžiada

**Doručenie žiadosti:**

* osobne do materskej školy v uvedenom termíne

**Kritériá v rámci prijímania detí:**

* dieťa, ktoré dovŕši 5 rokov veku do 31. augusta 2025, a pre ktoré je predprimárne vzdelávanie povinné
* dieťa, ktoré dovŕši 4 roky veku do 31. augusta 2025
* dieťa, ktoré dovŕši 3 roky veku do 31. augusta 2025
* dieťa, ktorého súrodenec navštevuje materskú školu
* deti, spravidla s trvalým pobytom v mestskej časti Bratislava-Ružinov, spôsobilé navštevovať materskú školu, spĺňajúce základný stupeň hygienickej a sociálnej samostatnosti

**Deti budú prijímané v závislosti od kapacity a personálneho zabezpečenia materskej školy, rozhodnutie o prijatí/ neprijatí vydá materská škola najneskôr do 30. júna 2025.**